CELEX: 62014CN0447
Language: mt
Date: 2014-09-25 00:00:00
Title: Kawża C-447/14 P: Appell ippreżentat fil- 15 ta’ Settembru 2014 minn Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg i. L. mis-sentenza mogħtija mill-Qorti Ġenerali (Il-Ħames Awla) fis- 16 ta’ Lulju 2014 fil-Kawża T-309/12 – Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg vs Il-Kummissjoni Ewropea

24.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 421/25
            
         Appell ippreżentat fil-15 ta’ Settembru 2014 minn Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg i. L. mis-sentenza mogħtija mill-Qorti Ġenerali (Il-Ħames Awla) fis-16 ta’ Lulju 2014 fil-Kawża T-309/12 – Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg vs Il-Kummissjoni Ewropea
   (Kawża C-447/14 P)
   2014/C 421/35
   Lingwa tal-kawża: il-Ġermaniż
   
      Partijiet
   
   
      Appellanti: Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg i. L. (rappreżentant: A. Kerkmann, avukat)
   
      Partijiet oħra fil-proċedura: Il-Kummissjoni Ewropea, Saria Bio-Industries AG & Co. KG, SecAnim GmbH, Knochen-und Fett-Union GmbH (KFU)
   
      Talbiet
   
   
               1.
            
            
               tannulla s-sentenza tal-Qorti Ġenerali fil-Kawża T-309/12, Zweckverband Tierkörperbeseitigung vs Il-Kummissjoni (1) u, fil-każ li l-Qorti tal-Ġustizzja tqis li għandha l-elementi kollha neċessarji sabiex tiddeċiedi hija stess it-tilwima, tannulla d-Deċiżjoni tal-Kummissjoni, tal-25 ta’ April 2012, dwar l-għajnuna mill-Istat SA.25051 (C 19/2010) (ex NN 23/2010) mogħtija mill-Ġermanja lil “Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg”, C(2012) 2557 finali, u tikkundanna lill-Kummissjoni għall-ispejjeż kollha tal-proċedura tal-appell u kif ukoll tal-proċedura quddiem il-Qorti Ġenerali;
            
         
               2.
            
            
               sussidjarjament, tannulla s-sentenza appellata, tibgħat il-kawża lura quddiem il-Qorti Ġenerali u żżomm l-ispejjeż riżervati.
            
         
      Aggravji u argumenti prinċipali
   
   L-appellanti tinvoka essenzjalment l-aggravji li ġejjin:
   Il-Qorti Ġenerali wettqet żball meta kklassifikat il-finanzjament tar-riżerva kontra epidemiji permezz tal-kontribuzzjonijiet tal-membri tal-appellanti bħala għajnuna mill-Istat, billi kkunsidrat li, fir-rigward tal-attività marbuta maż-żamma ta’ riżerva ta’ kapaċitajiet kontra epidemiji tal-annimali fit-territorju ta’ ġurisdizzjoni tagħha, l-appellanti għandha tiġi kklassifikata bħala impriża fis-sens tal-Artikolu 107(1) TFUE. Huwa veru li l-Qorti Ġenerali, qabelxejn, tipprovdi korrettament li l-attivitajiet li jaqgħu fi ħdan l-eżerċizzju ta’ prerogattivi ta’ awtorità pubblika ma humiex ta’ natura ekonomika li tiġġustifika l-applikazzjoni tar-regoli tal-kompetizzjoni tat-TFUE. Il-Qorti Ġenerali tispeċifika korrettament ukoll li huwa neċessarju li tiġi eżaminata b’mod separat kull attività tal-appellanti sabiex jiġi vverifikat jekk tali attivitajiet jikkostitwixxux attivitajiet ta’ awtorità pubblika. Madankollu, hija tikkonkludi b’mod żbaljat li ż-żamma ta’ riżerva ta’ kapaċitajiet kontra epidemiji ma taqax taħt l-eżerċizzju ta’ prerogattivi ta’ awtorità pubblika, iżda tikkostitwixxi attività ekonomika li tikklassifika lill-appellanti fit-totalità tagħha bħala impriża.
   Billi kkonstatat li l-appellanti ma sostnietx spejjeż netti għaż-żamma tar-riżerva kontra epidemiji, il-Qorti Ġenerali kisret ukoll l-obbligu ta’ motivazzjoni tas-sentenzi. Barra minn hekk, hija naqset milli teżamina l-provi tal-appellanti li jistabbilixxu l-esklużjoni ta’ sussidju trażversali tal-attivitajiet ekonomiċi permezz ta’ kontribuzzjonijiet.
   Kuntrarjament għall-pożizzjoni tal-Qorti Ġenerali, iż-żamma ta’ riżerva ta’ kapaċitajiet kontra epidemiji, inkluż l-organizzazzjoni u l-finanzjament tagħha mill-appellanti, tikkostitwixxi servizz ta’ importanza ekonomika ġenerali (SIEĠ). Konsegwentement, is-sentenza appellata tikser l-Artikolu 106(2) TFUE u l-Artikolu 107(1) TFUE.
   Barra minn hekk, il-Qorti Ġenerali kisret ukoll l-Artikolu 107(1) TFUE billi kkonstatat, minn naħa, li l-appellanti kisbet vantaġġ fid-dawl tal-fatt li l-kriterji tas-sentenza tal-Qorti tal-Ġustizzja Altmark (2) ma kinux sodisfatti u, min-naħa l-oħra, li l-kontrubizzjonijiet użati għar-riabilitazzjoni tas-siti kkontaminati kienu jikkostitwixxu għajnuna.
   Il-Qorti Ġenerali kisret ukoll l-Artikolu 106(2) TFUE billi kkonstatat li l-appellanti ma kellhiex tinvoka ksur tal-Artikolu 106(2) TFUE mingħajr ma tikkontesta l-Linji Gwida dwar is-SIEĠ tal-Kummissjoni.
   
      (1)  EU:T:2014:676
   
      (2)  Sentenza Altmark, C-280/00.